CELEX: 32018R1642
Language: el
Date: 2018-07-13 00:00:00
Title: Κατ' εξουσιοδότηση κανονισμός (ΕΕ) 2018/1642 της Επιτροπής, της 13ης Ιουλίου 2018, για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τον περαιτέρω προσδιορισμό των κριτηρίων που πρέπει να λαμβάνονται υπόψη από τις αρμόδιες αρχές κατά την αξιολόγηση του κατά πόσον οι διαχειριστές σημαντικών δεικτών αναφοράς θα πρέπει να εφαρμόζουν ορισμένες απαιτήσεις (Κείμενο που παρουσιάζει ενδιαφέρον για τον ΕΟΧ)

5.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 274/25
               
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2018/1642 ΤΗΣ ΕΠΙΤΡΟΠΉΣ
         της 13ης Ιουλίου 2018
         για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τον περαιτέρω προσδιορισμό των κριτηρίων που πρέπει να λαμβάνονται υπόψη από τις αρμόδιες αρχές κατά την αξιολόγηση του κατά πόσον οι διαχειριστές σημαντικών δεικτών αναφοράς θα πρέπει να εφαρμόζουν ορισμένες απαιτήσεις
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ. 596/2014 (1), και ιδίως το άρθρο 25 παράγραφος 9 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 25 παράγραφος 1 του κανονισμού (ΕΕ) 2016/1011, επιτρέπεται στον διαχειριστή σημαντικού δείκτη αναφοράς να επιλέξει να μην εφαρμόσει ορισμένες διατάξεις του εν λόγω κανονισμού. Εάν ο διαχειριστής αποφασίσει να μην εφαρμόσει μία ή περισσότερες από τις διατάξεις αυτές, η αρμόδια αρχή έχει την εξουσία να αποφασίσει ότι ο διαχειριστής θα πρέπει, παρά ταύτα, να εφαρμόσει μία ή περισσότερες από αυτές. Στο άρθρο 25 παράγραφος 3 του εν λόγω κανονισμού καθορίζονται κριτήρια τα οποία πρέπει να λαμβάνει υπόψη η αρμόδια αρχή, κατά την αξιολόγηση του κατά πόσον θα ήταν σκόπιμο να εφαρμόσει ο διαχειριστής τις διατάξεις αυτές.
                  
               
                     (2)
                  
                  
                     Τα κριτήρια που απαιτείται να λαμβάνει υπόψη η αρμόδια αρχή θα πρέπει να λαμβάνουν υπόψη τη φύση των διατάξεων του κανονισμού (ΕΕ) 2016/1011, τις οποίες μπορεί να επιλέξουν να μην εφαρμόσουν οι διαχειριστές σημαντικών δεικτών αναφοράς. Οι διαχειριστές σημαντικών δεικτών αναφοράς μπορεί να επιλέξουν να μην εφαρμόσουν ορισμένες διατάξεις, βάσει των οποίων απαιτείται από αυτούς να προβλέψουν οργανωτικά μέτρα για τη μείωση του κινδύνου σύγκρουσης συμφερόντων που προκύπτει από τη συμμετοχή των υπαλλήλων τους στην παροχή του δείκτη αναφοράς. Όταν λαμβάνουν υπόψη τα κριτήρια που καθορίζονται στο άρθρο 25 παράγραφος 3 στοιχεία α), γ) και θ) του εν λόγω κανονισμού, οι αρμόδιες αρχές θα πρέπει, επομένως, να εξετάζουν επίσης κατά πόσον έχουν προβλεφθεί άλλα κατάλληλα μέσα για την προστασία της ακεραιότητας του δείκτη αναφοράς, αντί για τα οργανωτικά μέτρα που απαιτούνται βάσει των εν λόγω διατάξεων.
                  
               
                     (3)
                  
                  
                     Όταν λαμβάνουν υπόψη τα κριτήρια που καθορίζονται στο άρθρο 25 παράγραφος 3 του κανονισμού (ΕΕ) 2016/1011, οι αρμόδιες αρχές θα πρέπει να εξετάζουν επίσης τον αντίκτυπο του δείκτη αναφοράς σε μία ή περισσότερες συγκεκριμένες αγορές και στην οικονομία γενικότερα, καθώς και τη σημασία του δείκτη αναφοράς για την εξασφάλιση χρηματοπιστωτικής σταθερότητας. Για τον σκοπό αυτό, οι αρμόδιες αρχές θα πρέπει να χρησιμοποιούν πληροφορίες που έχουν περιέλθει σε δημόσια χρήση ή που έχουν τεθεί στη διάθεσή τους με γνωστοποίηση από τον διαχειριστή ή με άλλον τρόπο.
                  
               
                     (4)
                  
                  
                     Όταν λαμβάνουν υπόψη το κριτήριο που καθορίζεται στο άρθρο 25 παράγραφος 3 στοιχείο στ) του κανονισμού (ΕΕ) 2016/1011, οι αρμόδιες αρχές θα πρέπει να εξετάζουν επίσης κατά πόσον ο διαχειριστής έχει προβλέψει κατάλληλη εναλλακτική επιλογή τεχνικών μέσων και μηχανισμών ελέγχου για τη διατήρηση της συνέχειας της παροχής του δείκτη αναφοράς και της αρτιότητάς του, λαμβάνοντας υπόψη τη φύση των διατάξεων που έχει επιλέξει να μην εφαρμόσει ο διαχειριστής.
                  
               
                     (5)
                  
                  
                     Θα πρέπει να δοθεί επαρκής χρόνος στους διαχειριστές ώστε να είναι σε θέση να προετοιμάσουν τις αιτήσεις και να διασφαλίσουν τη συμμόρφωση με τις απαιτήσεις του παρόντος κανονισμού. Ως εκ τούτου, ο παρών κανονισμός θα πρέπει να αρχίσει να εφαρμόζεται δύο μήνες μετά την έναρξη ισχύος του,
                  
               
                     (6)
                  
                  
                     Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ESMA) στην Επιτροπή.
                  
               
                     (7)
                  
                  
                     Η ESMA διενήργησε ανοικτές δημόσιες διαβουλεύσεις σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας συμφεροντούχων κινητών αξιών και αγορών, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τρωτότητα του δείκτη αναφοράς όσον αφορά την παραποίηση
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη η τρωτότητα του δείκτη αναφοράς όσον αφορά την παραποίηση, περιλαμβάνονται τουλάχιστον τα ακόλουθα:
            
                        α)
                     
                     
                        αν ο δείκτης αναφοράς βασίζεται σε δεδομένα συναλλαγών·
                     
                  
                        β)
                     
                     
                        αν οι συνεισφέροντες είναι εποπτευόμενες οντότητες·
                     
                  
                        γ)
                     
                     
                        αν εφαρμόζονται μέτρα που αυξάνουν την αρτιότητα των δεδομένων εισόδου·
                     
                  
                        δ)
                     
                     
                        αν η οργανωτική δομή του διαχειριστή μειώνει τα κίνητρα για παραποίηση·
                     
                  
                        ε)
                     
                     
                        αν ο διαχειριστής έχει οικονομικό συμφέρον σε χρηματοπιστωτικά μέσα, χρηματοπιστωτικές συμβάσεις ή επενδυτικά κεφάλαια που αναφέρονται στον δείκτη αναφοράς·
                     
                  
                        στ)
                     
                     
                        αν υπάρχουν αποδεδειγμένες περιπτώσεις παραποίησης του ίδιου δείκτη αναφοράς ή ενός δείκτη αναφοράς με παρόμοια μεθοδολογία, που παρέχεται από διαχειριστή παρόμοιου μεγέθους και οργανωτικής δομής.
                     
                  
         
            Άρθρο 2
            Φύση των δεδομένων εισόδου
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη η φύση των δεδομένων εισόδου, περιλαμβάνονται τουλάχιστον τα ακόλουθα:
            
                        α)
                     
                     
                        στις περιπτώσεις όπου τα δεδομένα εισόδου είναι δεδομένα συναλλαγών, αν ο διαχειριστής είναι συμμετέχων στην αγορά ή την οικονομική πραγματικότητα για τη μέτρηση της οποίας προορίζεται ο δείκτης αναφοράς·
                     
                  
                        β)
                     
                     
                        στις περιπτώσεις όπου τα δεδομένα εισόδου παρέχονται από συνεισφέροντες, αν οι συνεισφέροντες έχουν οικονομικό συμφέρον σε χρηματοπιστωτικά μέσα ή χρηματοπιστωτικές συμβάσεις που αναφέρονται στον δείκτη αναφοράς ή θα μπορούσαν να επωφεληθούν από την απόδοση ενός επενδυτικού κεφαλαίου που μετράται με τον δείκτη αναφοράς·
                     
                  
                        γ)
                     
                     
                        στις περιπτώσεις όπου τα δεδομένα εισόδου αντλούνται από χρηματιστήρια ή συστήματα συναλλαγών που βρίσκονται σε τρίτη χώρα, αν εφαρμόζεται ρυθμιστικό και εποπτικό πλαίσιο στα εν λόγω χρηματιστήρια ή συστήματα συναλλαγών το οποίο να διασφαλίζει την ακεραιότητα των δεδομένων εισόδου·
                     
                  
                        δ)
                     
                     
                        στις περιπτώσεις όπου τα δεδομένα εισόδου αποτελούνται από προσφορές τιμής, αν οι προσφορές είναι δεσμευτικές ή ενδεικτικές και αν εφαρμόζονται επαρκείς μηχανισμοί ελέγχου σε αυτές.
                     
                  
         
            Άρθρο 3
            Επίπεδο των συγκρούσεων συμφερόντων
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη το επίπεδο των συγκρούσεων συμφερόντων, περιλαμβάνονται τουλάχιστον τα ακόλουθα:
            
                        α)
                     
                     
                        αν ο διαχειριστής έχει οικονομικό συμφέρον σε χρηματοπιστωτικά μέσα ή χρηματοπιστωτικές συμβάσεις που αναφέρονται στον δείκτη αναφοράς ή θα μπορούσε να επωφεληθεί από την απόδοση ενός επενδυτικού κεφαλαίου που μετράται με τον δείκτη αναφοράς·
                     
                  
                        β)
                     
                     
                        στις περιπτώσεις όπου ο δείκτης αναφοράς βασίζεται σε δεδομένα εισόδου, αν η σχέση του διαχειριστή με τους συνεισφέροντες διέπεται από επαρκείς μηχανισμούς ελέγχου·
                     
                  
                        γ)
                     
                     
                        αν ο διαχειριστής έχει προβλέψει ελέγχους ή άλλα μέτρα που μετριάζουν τις δυνητικές συγκρούσεις συμφερόντων αποτελεσματικά.
                     
                  
         
            Άρθρο 4
            Βαθμός διακριτικής ευχέρειας του διαχειριστή
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη ο βαθμός διακριτικής ευχέρειας του διαχειριστή, περιλαμβάνονται τουλάχιστον τα ακόλουθα:
            
                        α)
                     
                     
                        στις περιπτώσεις όπου η μεθοδολογία του δείκτη αναφοράς επιτρέπει κρίση του εμπειρογνώμονα από τον διαχειριστή, αν η χρήση της κρίσης ή η άσκηση διακριτικής ευχέρειας είναι επαρκώς διαφανής·
                     
                  
                        β)
                     
                     
                        στις περιπτώσεις όπου ο δείκτης αναφοράς βασίζεται σε εκτιμήσεις, η αποτελεσματικότητα των μέτρων εσωτερικού ελέγχου που έχουν προβλεφθεί από τον διαχειριστή.
                     
                  
         
            Άρθρο 5
            Αντίκτυπος του δείκτη αναφοράς στις αγορές
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη ο αντίκτυπος του δείκτη αναφοράς στις αγορές, περιλαμβάνονται τουλάχιστον τα ακόλουθα:
            
                        α)
                     
                     
                        στις περιπτώσεις όπου ο δείκτης αναφοράς έχει ιδιαίτερη σημασία για συγκεκριμένη αγορά ή αγορές, αν η αναξιοπιστία του δείκτη αναφοράς θα διατάρασσε τη λειτουργία της εν λόγω αγοράς ή αγορών, και αν υπάρχουν κατάλληλα υποκατάστατα για τον συγκεκριμένο δείκτη αναφοράς·
                     
                  
                        β)
                     
                     
                        στις περιπτώσεις όπου ο δείκτης αναφοράς μπορεί να χαρακτηριστεί ως σημαντικός δείκτης αναφοράς, βάσει του άρθρου 24 παράγραφος 1 στοιχείο β) του κανονισμού (ΕΕ) 2016/1011, και όταν οι πληροφορίες είναι γνωστές στην αρμόδια αρχή, οποιαδήποτε σχετική ποσοτική σχέση των χρηματοπιστωτικών μέσων, των χρηματοπιστωτικών συμβάσεων ή των επενδυτικών κεφαλαίων που αναφέρονται στον δείκτη αναφοράς προς τη συνολική αξία των αντίστοιχων μέσων σε ένα κράτος μέλος.
                     
                  
         
            Άρθρο 6
            Φύση, κλίμακα και πολυπλοκότητα της παροχής του δείκτη αναφοράς
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη η φύση, η κλίμακα και η πολυπλοκότητα της παροχής του δείκτη αναφοράς, περιλαμβάνονται τουλάχιστον τα ακόλουθα:
            
                        α)
                     
                     
                        σε ποιον βαθμό τα δεδομένα εισόδου βασίζονται σε συνεισφορές, αν τα δεδομένα εισόδου είναι δεδομένα συναλλαγών και πώς αντικατοπτρίζεται ο βαθμός αυτός στους μηχανισμούς ελέγχου που έχουν προβλεφθεί από τον διαχειριστή·
                     
                  
                        β)
                     
                     
                        η ποσότητα των δεδομένων εισόδου προς επεξεργασία και ο αριθμός των πηγών δεδομένων·
                     
                  
                        γ)
                     
                     
                        αν ο διαχειριστής διαθέτει επαρκή τεχνικά μέσα για την επεξεργασία των δεδομένων εισόδου συνεχώς και με άρτιο τρόπο·
                     
                  
                        δ)
                     
                     
                        αν η μεθοδολογία δημιουργεί λειτουργικούς κινδύνους κατά την επεξεργασία των δεδομένων εισόδου·
                     
                  
                        ε)
                     
                     
                        σε ποιον βαθμό βασίζεται ο διαχειριστής σε συνεισφέροντες για τον καθορισμό του δείκτη αναφοράς.
                     
                  
         
            Άρθρο 7
            Σημασία του δείκτη αναφοράς για τη χρηματοπιστωτική σταθερότητα
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη η σημασία του δείκτη αναφοράς για τη χρηματοπιστωτική σταθερότητα, περιλαμβάνεται τουλάχιστον αξιολόγηση της σχέσης μεταξύ της συνολικής αξίας των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που αναφέρονται στον δείκτη αναφοράς, αφενός, και της αξίας του συνόλου των στοιχείων ενεργητικού του χρηματοπιστωτικού τομέα και του τραπεζικού τομέα σε ένα κράτος μέλος, αφετέρου, εφόσον οι πληροφορίες αυτές είναι γνωστές στην αρμόδια αρχή.
         
         
            Άρθρο 8
            Αξία των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που αναφέρονται στον συγκεκριμένο δείκτη αναφοράς
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη η αξία των χρηματοπιστωτικών μέσων, των χρηματοπιστωτικών συμβάσεων ή των επενδυτικών κεφαλαίων που αναφέρονται στον συγκεκριμένο δείκτη αναφοράς, περιλαμβάνονται τουλάχιστον τα ακόλουθα:
            
                        α)
                     
                     
                        η συνολική αξία όλων των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που αναφέρονται στον δείκτη αναφοράς, στη βάση όλου του φάσματος ληκτοτήτων ή διαρκειών ισχύος του δείκτη αναφοράς, εφόσον είναι γνωστή στην αρμόδια αρχή·
                     
                  
                        β)
                     
                     
                        αν η χρήση του δείκτη αναφοράς είναι συγκεντρωμένη σε επιμέρους κατηγορίες χρηματοπιστωτικών μέσων, χρηματοπιστωτικών συμβάσεων και επενδυτικών κεφαλαίων·
                     
                  
                        γ)
                     
                     
                        στις περιπτώσεις όπου ο δείκτης αναφοράς είναι σημαντικός δείκτης αναφοράς, βάσει του άρθρου 24 παράγραφος 1 στοιχείο α) του κανονισμού (ΕΕ) 2016/1011, και όταν αυτό είναι γνωστό στην αρμόδια αρχή, ο βαθμός εγγύτητας της συνολικής αξίας των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που αναφέρονται στον δείκτη αναφοράς προς τα κατώτατα όρια που αναφέρονται στο άρθρο 20 παράγραφος 1 στοιχείο α) και στοιχείο γ) σημείο i) του εν λόγω κανονισμού.
                     
                  
         
            Άρθρο 9
            Μέγεθος, οργανωτική μορφή ή διάρθρωση του διαχειριστή
            Στα περαιτέρω κριτήρια που πρέπει να λαμβάνονται υπόψη από την αρμόδια αρχή, βάσει του άρθρου 25 παράγραφος 3 του κανονισμού (ΕΕ) 2016/1011, ώστε να λαμβάνεται υπόψη το μέγεθος, η οργανωτική μορφή ή η διάρθρωση του διαχειριστή, περιλαμβάνονται τουλάχιστον τα ακόλουθα:
            
                        α)
                     
                     
                        στις περιπτώσεις όπου η παροχή δεικτών αναφοράς δεν είναι η κύρια επιχειρηματική δραστηριότητα του διαχειριστή, αν η παροχή του δείκτη αναφοράς είναι οργανωτικά διαχωρισμένη ή αν έχουν προβλεφθεί άλλα κατάλληλα μέσα για την αποφυγή συγκρούσεων συμφερόντων·
                     
                  
                        β)
                     
                     
                        στις περιπτώσεις όπου ο διαχειριστής ανήκει σε όμιλο, και μία ή περισσότερες οντότητες εντός του ομίλου είναι πραγματικοί ή δυνητικοί χρήστες του δείκτη αναφοράς, αν ο διαχειριστής ενεργεί ανεξάρτητα και αν ο διαχειριστής έχει προβλέψει άλλα κατάλληλα μέσα για την αποφυγή συγκρούσεων συμφερόντων.
                     
                  
         
            Άρθρο 10
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 25 Ιανουαρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Ιουλίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 171 της 29.6.2016, σ. 1.
         
            (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).